ไฟแนนซ์ทูเดย์
นับว่าเป็นความไว้วางใจอย่างที่สุดที่นายกฯ ปู ยิ่งลักษณ์ ชินวัตร มอบหมายให้ กิตติรัตน์ ณ ระนอง รองนายกฯ และ รมว.คลัง กลั่นกรองโครงการลงทุนหรืออะไรที่เกี่ยวกับการใช้เงินงบประมาณ จะต้องผ่านตาของเดอะโต้งเสียก่อน เพื่อกันการครหาคอร์รัปชัน
19 ก.ย. 2555

นับว่าเป็นความไว้วางใจอย่างที่สุดที่นายกฯ ปู ยิ่งลักษณ์ ชินวัตร มอบหมายให้ กิตติรัตน์ ณ ระนอง รองนายกฯ และ รมว.คลัง กลั่นกรองโครงการลงทุนหรืออะไรที่เกี่ยวกับการใช้เงินงบประมาณ จะต้องผ่านตาของเดอะโต้งเสียก่อน เพื่อกันการครหาคอร์รัปชัน 
แต่จะมอบหมายให้กลั่นกรองก่อนยังไง เสียดังจากผู้ประกอบการก็ยังดังเซ็งแซ่ว่า การคอร์รัปชันของรัฐบาลนี้ยังสูง เห็นได้ว่ายี่ห้อไก่โต้งก็ไม่สามารถสกัดการเรียกเงิน อันเดอร์ เดอะ เทเบิล ได้ 
...ปีหน้า คุณปั้น บัณฑูร ล่ำซำ ซีอีโอ ธนาคารกสิกรไทย จะจัดฉลองแซยิด แต่ดูหน้าคุณปั้นซะก่อน ไม่บอกอายุใครจะเชื่อว่าใกล้จะ 60 แล้ว นั่นเป็นเพราะคุณปั้นงดการบริโภคเนื้อสัตว์ ออกกำลังกายสม่ำเสมอ ช.ชดา ชอบคำอวยพรของคุณปั้นที่ว่า “อะไรที่ควรแข็ง อะไรที่ควรอ่อนก็ขอให้อ่อน” ว่าแล้วคุณปั้นก็เฉลยว่า อะไรที่ควรแข็งคือ ขาแข้งควรแข็งแรง เดินเหินไม่ปวดเมื่อย ส่วนที่ควรอ่อนคือ เส้นเลือด ที่ควรจะอ่อนนุ่ม ไม่แข็ง เพราะไขมันในเลือดสูงจะพานให้เป็นโรคหลอดเลือดอุดตันง่ายๆ ไม่ธรรมดาจริงๆ ฮ่า ฮ่า